Sinice

Sinice (iné slovenské názvy pozri nižšie; lat. Cyanophyta, Cyanophycota, Cyanophyceae, Cyanobacteria, Cyanobacteriota, Cyanoprokaryo(n)ta, Cyanochloronta, Schizophyceae, Phycochromaceae, Phycochromophyceae, MyxophyceaePhycochromaceae. In: Blaualgen. In: Lexikon der Biologie. [CD-ROM] München : Elsevier, Spektrum, Akad. Verl., 2005. ISBN 3-8274-0342-1., CyanoprokaryophytaPOULIN, M. A MULTIDISCIPLINARY, COMMUNITY -BASED STUDY OF THE ENVIRONMENTAL HEALTH OF THE RIDEAU RIVER: FINAL REPORT. January 2001 , Oxyphotobacteria) sú jedna zo základných veľkých skupín baktérií. 

Staršie sa sinice často zaraďovali do rastlín a v rámci nich niekedy špecifickejšie medzi riasy.

Sinice sú prokaryotické organizmy (to ich spája s baktériami), konkrétne gramnegatívne prokaryotické organizmy, a sú schopné produkovať kyslík prostredníctvom fotosyntézy (to ich spája s rastlinam). Na pomenovanie siníc sa vzťahuje kód rastlín aj kód prokaryotov. Je známych minimálne 200 rodov a niekoľko tisíc druhov.

Názvy 
Ďalšie slovenské názvy siníc sú: 
 cyanobaktérieHindák, F., Hindáková, A. (1998): Sinice/cyanobaktérie a riasy. [Cyanophytes/Cyanobacteria and Algae.] In: MARHOLD, K. et al. Zoznam nižších a vyšších rastlín Slovenska. Bratislava: Veda, 1998. ISBN 8022405264., kyanobaktérie, modrozelené riasyCyanobacteria. In: KADLEC, Oskár, ed.  Encyklopédia medicíny. Bratislava: Asklepios, 1993-2004. ISBN 80-7167-008-1http://www.csbmb.cz/bulletin/2014_1.pdf s.20, modrozelené baktériebaktérie. In: Encyclopaedia Beliana 1,S.550 (tabuľka), zelenomodré riasy, sinozelené riasyISAIN, V. N. Botanika. Bratislava: Slov. pôd. nakl. 1953. S. 200-202, siné riasy, modré riasyKOČIOVÁ, M. Biosorpcia rádiostroncia lišajníkmi. In: Nova Biotechnologica. Revue fakulty prírodných vied. Trnava: UCM 2004, roč. 4, č. 1.  , cyanofytyGeologické práce, cyanofyta, cyanoprokaryofyta, cyanoprokaryontahttp://arl.uhk.cz/arl-hk/cs/detail-hk_us_auth-0020596-sinice/
vrátane prvozelených rias/prochlorofytov aj: oxygénne fotosyntetizujúce baktérie,  oxygénne fototrofné baktérie, cyanobaktérie a chloroplastyPozri zdroje uvedené k systematike v článku baktérie.

Slovenský názov siníc pochádza zo slova siný, čiže modravý.

Základná charakteristika 
Telá siníc sú jednobunkové či vláknité, najčastejšie modrozeleno sfarbené a v mnohých ohľadoch typicky prokaryotické: obsahujú kruhovú molekulu DNA, bakteriány typ ribozómov a chýbajú u nich zložitejšie membránové štruktúry, ako Golgiho aparát, endoplazmatické retikulum či mitochondrie. Fotosyntetické farbivá sa nachádzajú v špeciálnych útvaroch – tylakoidoch, ktoré sú uložené voľne v protoplaste a nie sú zabudované do chloroplastov, ako je to pri eukarytotických fotosyntetizujúcich rastlinách. Akcesorické pigmanty sú uložené v 30 – 40 nm veľkých diskovitých až guľovitých telieskach fykobilizómoch, ktoré sú prichytené na tylakoidoch.Záhorovská, E. a kol.: Systém a evolúcia nižších rastlín. UK, Bratislava, 232 s. K hlavným pigmentom účastniacich sa fotosyntézy patria chlorofyl a (niekedy tiež b, c, alebo d) a allofykocyanín, fykocyanín, fykoerytrín a  ďalšie. Sinice sa rozmnožujú nepohlavne, a to buď bunkovým delením či fragmentáciou vlákien.

Vyskytujú sa veľmi často vo vodnom prostredí, ale aj v pôde a neraz aj v extrémnych podmienkach, ako sú púšte či polárne oblasti. Veľmi často vstupujú do symbiotických vzťahov. Okrem endosymbioticky vzniknutých plastidov je možné sa stretnúť s mnohými prípadmi, kedy sinice pomáhajú svojmu partnerovi fixovať dusík či uhlík.

Najstaršie fosílie sú staré 3,5 miliardy rokov (obdobie – prekambrium). Sú zodpovedné za vytvorenie kyslíkatej atmosféry na Zemi, kde boli počas 1,5 miliardy rokov dominantnou životnou formou.

Ak sa sinice delia podľa tradičného systému na 4 rady (pozri nižšie), je charakteristika týchto radov takáto:
- rad Chroococcales (vrátane prvozelených rias/prochlorofytov) sú jednoduché kokálne bunky, ktoré sa môžu združovať do kolónií. Nemajú akinety ani heterocyty, delia sa jednoduchým delením bunky.
- Rad Oscillatoriales zahŕňa jednoduché sinice s vláknitou (trichálnou) stielkou. Nemajú akinety ani heterocyty, môžu mať aerotopy. Rozmnožujú sa pomocou hormogónií.
- Rad Nostocales zahŕňa sinice s telom tvoreným trichálnou stielkou, ktorá je retiazkovitá alebo nepravo vetvená. Majú akinety, heterocyty a často aj aerotopy.
- Rad Stigonematales zahŕňa sinice s trichálnou stielkou, s pravým vetvením. Majú heterocyty, nemajú aerotopy, akinety, žijú v pomerne extrémnych podmienkach, napr. v horúcich prameňoch.

 Systematika 
Zaradenie v systéme 
V súčasných fylogenetických systémoch sa sinice zaraďujú do baktérií. Presnejšie sa zaraďujú takto:
doména/ríša baktérie (Bacteria/Eubacteria) (zriedkavejšie alternatívy: ríša baktérie z nadríše či impéria prokaryoty, alebo nadríša baktérie z domínia prokaryoty zo superodomínia bunkovceTIRJAKOVÁ et al. Systém eukaryotických jednobunkovcov a živočíchov , S. 2015)
 taxón Terrabacteria
 taxón (nadkmeň) Oxybacteria/ skupina Cyanobacteria-Margulisbacteria/ skupina Cyanobacteria-Melainabacteria/ zriedkavo: sinice (Cyanobacteria) v širšom zmysle
 kmeň sinice (Cyanobacteria). 
Kmeň sinice (t.j. predmet tohto článku) v niektorých systémoch pozostáva z jedinej triedy sinice (Cyanobacteria/Cyanobacteriia/Cyanophycae), v iných sa delí na viacero tried, z ktorých len jedna sa volá trieda sinice, a ojedinele v systémoch trieda sinice (na rozdiel od kmeňa sinice) vôbec neexistuje a je nahradená inými triedami (o triede porovnaj aj nižšie kapitolu Vnútorná systematika). NCBI Taxonomy COLEMAN, G. A. et al. A rooted phylogeny resolves early bacterial evolution, preprint 2020 WOESE, C. et al. Towards a natural system of organisms: Proposal for the domains Archaea, Bacteria, and Eucarya. In: Proc. Nati. Acad. Sci. USAVol. 87, pp. 4576-4579, June 1990 Systema Naturae - Alexey B. Shipunov v. 6.24 (May 17, 2021)   (Poznámka: Prvá trieda siníc je tu nesprávne pomenovaná názvom Melainabacteria. Melainabacteria je v skutočnosti starší názov druhej triedy uvedenej pod ňou, teda triedy Vampirovibrionia)

Pokiaľ ide o staršie štandardné príručky bakteriologického systému: Podrobnosti a zdroje pozri v článku baktérie.
v 9. vydaní Bergey's Manual of Determinative Bacteriology (1994) sa sinice zaraďovali takto:
 baktérie/prokaryoty
 kategória gramnegatívne eubaktérie s bunkovými stenami (starší názov Gracilicutes)
 skupina oxygénne fototrofné baktérie [t.j. sinice]; 
v 1. vydaní Bergey's Manual of Systematic Bacteriology (1984-1989) sa sinice zaraďovali takto:
 ríša prokaryoty
 oddelenie Gracilicutes (t.j. gramnegatívne baktérie okrem mykoplaziem a archebaktérí)
 trieda Oxyphotobacteria
 jediná sekcia oxygénne fotosyntetizujúce baktérie [t.j. sinice]; 
v 8. vydaní Bergey's Manual of Determinative Bacteriology (1974) sa sinice zaraďovali:
 buď takto:
ríša prokaryoty
 oddelenie sinice (Cyanobacteria) (t.j. sesterské oddelenie baktérií)
alebo takto:
ríša prokaryoty
 oddelenie fototrofné prokaryoty (Photobacteria)
 trieda modrozelené fotobaktérie [t.j. sinice].

Staršie sa sinice v literatúre zaraďovali niektorým z týchto spôsobov:ČERVENKA, M. et al. Z našej prírody - rastliny ... Bratislava: Príroda, 1984, S. 15, 16návrh rastlinného systému od Československej botanickej spoločnosti zo 16. apríla 1962rastlina. In: Encyklopédia Zeme. Bratislava: Obzor, 1983heslá Protista, protophyta, taxonómia. In: Malá encyklopédia biológie. 1975rostliny. In: Malá československá encyklopedie V. 1987, S. 371Bergey's Manual of Systematic Bacteriology, 1st ed., 1984-1989Breed, R.S., Murray, E.G.D. and Smith, N.R. (eds). Bergey's Manual of Determinative Bacteriology, 7th ed., 1957
 Boli zaradené do taxónu prokaryoty (porov. napr. aj vyššie spomínané vydania Bergey's Manual). Prokaryoty tvorili buď samostatnú ríšu (resp. nadríšu, resp. impérium) živých organizmov alebo staršie tvorili veľkú podskupinu (nižších) rastlín. Do prokaryotov celkovo patria sinice, baktérie, archebaktérie, prípadne aj praorganizmy (Eobionta, Subcellulata) a staršie aj vírusy. Niektorí autori (napr. Cavalier-Smith) dodnes zaraďujú ríšu baktérie (vrátane siníc) do nadríše prokaryoty.
 Boli zaradené do ríše prvobunkové organizmy (Protocellulata), ktorá sa prípadne navyše spolu s praorganizmami zaraďovala do nadradenej skupiny prokaryoty. Do prvobunkových organizmov celkovo patria sinice, baktérie a archebaktérie.
 Boli zaradené ako jeden zo základných taxónov (typicky oddelenie) rastlín (presnejšie nižších rastlín), a to niekedy (t.j. nie vždy) konkrétnejšie v rámci rastlín ako jedna zo skupín rias alebo ako jedna zo skupín prokaryotov (pokiaľ sa prokaryoty vôbec zaraďovali do rastlín - porov. prvú odrážku vyššie) alebo ako jedna zo skupín protofytov (pokiaľ sa protofyty vôbec zaraďovali do rastlín - porov. nasledujúcu odrážku). 
 Boli zaradené do taxónu (spravidla oddelenia) protofyty (Protophyta). Protofyty patrili buď do rastlín alebo do protistov. Do protofytov celkovo patria sinice, baktérie, archebaktérie, vírusy a staršie aj časť rias a húb.
 Boli zaradené do ríše protisty (Protista). Do protistov celkovo patria sinice, baktérie, archebaktérie, vírusy, prvoky, najjednoduchšie riasy a huby a prípadne aj ostatné riasy a huby a prípadne aj praorganizmy; existujú ale aj iné definície protistov.

Príklady variantov zaradenia siníc sú uvedené v článkoch Systém živých organizmov, baktéria, rastlina a Protista.

Rozsah taxónu 
Do siníc dnes patria ako integrálna súčasť aj prvozelené riasy/prochlorofyty (Prochlorophyta), ktoré sa staršie (presnejšie na konci 20. storočia) niekedy zaraďovali ako sesterský taxón siníc. To, čo dnes voláme sinice, sa teda na konci 20. storočia volalo sinice a prvozelené riasy.

Zhruba od roku 2014 sa názov sinice (Cyanobacteria) používa troma rôznymi spôsobmi:R.M. Soo, J. Hemp, P. Hugenholtz, The evolution of photosynthesis and
aerobic respiration in the cyanobacteria, Free Radical Biology and Medicine (2019) Thomas Oliver, Patricia SĂˇnchez-Baracaldo, Anthony W. Larkum, A. William Rutherford, Tanai Cardona, Time-resolved comparative molecular evolution of oxygenic photosynthesis, Biochimica et Biophysica Acta (BBA) - Bioenergetics, Volume 1862, Issue 6, 2021, 148400, ISSN 0005-2728,
https://doi.org/10.1016/j.bbabio.2021.148400. (https://www.sciencedirect.com/science/article/pii/S0005272821000335)Matheus Carnevali, P.B., Schulz, F., Castelle, C.J. et al. Hydrogen-based metabolism as an ancestral trait in lineages sibling to the Cyanobacteria. Nat Commun 10, 463 (2019). Anantharaman, K., Brown, C., Hug, L. et al. Thousands of microbial genomes shed light on interconnected biogeochemical processes in an aquifer system. Nat Commun 7, 13219 (2016).Soo, R. M., Hemp, J., Parks, D. H., Fischer, W. W., & Hugenholtz, P. (2017). On the origins of oxygenic photosynthesis and aerobic respiration in Cyanobacteria. Science, 355(6332), 1436–1440. doi:10.1126/science.aal3794 SOO, R. M. et al. An Expanded Genomic Representation of the Phylum Cyanobacteria. Genome Biol. Evol. 6(5):1031—1045. 2014 Di Rienzi SC, Sharon I, Wrighton KC, et al. The human gut and groundwater harbor non-photosynthetic bacteria belonging to a new candidate phylum sibling to Cyanobacteria. Elife. 2013;2:e01102. Published 2013 Oct 1. doi:10.7554/eLife.01102
a) V užšom význame sa používa na označenie toho, čo sa tradične (v 20. storočí) označovalo ako sinice (vrátane prvozelených rias). V tomto význame sa niekedy používa aj synonymné označenie Oxyphotobacteria.
b) V širšom význame sa do siníc zahŕňajú aj ich sesterské taxóny Vampirovibronia (staršie názvy: Melainabacteria [v užšom zmysle] alebo RBX1, pozri aj poznámku nižšie) a Sericytochromatia (iný názov: Blackallbakteria).
c) V najširšom (ale zriedkavom) význame sa do siníc zahŕňajú aj sesterské taxóny taxónov z tu uvedeného bodu b), t.j. najmä taxóny Margulisbacteria a Saganbacteria. V takom prípade je teda pojem sinice zhodný s taxónom Oxybacteria (synonymá: skupina Cyanobacteria-Margulisbacteria/ skupina Cyanobacteria-Melainabacteria) - porovnaj aj vyššie uvedenú kapitolu Zaradenie v systéme.
Poznámka: Cavalier-Smith 2020 označuje názvom Melainabacteria [v širšom zmysle] všetky sesterské taxóny siníc tu spomenuté v bodoch b) a c); tieto Melainabacteria chápe ako sesterský taxón siníc.

Vnútorná systematika 
V tejto kapitole sú uvedené len recentné taxóny.

Podľa GTDB (verzia z roku 2021) (rady sú zoradené podľa abecedy)GTDB verzia z roku 2021 :
kmeň sinice (Cyanobacteria):
trieda Sericytochromatia - pozri aj vyššie uvedenú kapitolu Rozsah taxónu
rad JACMPN01
rad S15B-MN24
rad UBA7694
trieda Vampirovibrionia  - pozri aj vyššie uvedenú kapitolu Rozsah taxónu
rad Caenarcaniphilales
rad Gastranaerophilales
rad Obscuribacterales
rad Vampirovibrionales
rad 2-02-FULL-35-15
trieda sinice (Cyanobacteriia)
rad Cyanobacteriales - vrátane toho, čo sú v iných systémoch rady Oscillatoriales, Spirulinales, Pleurocapsales, Chroococcales, Chroococcidiopsidales a Nostocales (vrátane Stigonematales)
rad Elainellales
rad Gloeobacterales
rad Gloemargaritales
rad Leptolyngbyales
rad Neosynechococcales
rad Neosynechococcales A
rad Phormidesmiales
rad Pseudanabaenales
rad Synechococcales
rad Thermosynechococcales
rad CACIAM-69d
rad CAIUCS01
rad PCC-6307
rad PCC-7336
rad PCC-7407
rad PCC-9006

Podľa Hauer-Komárek (cca. 2020, prvá verzia 2014) HAUER, T. & KOMÁREK, J. (2021): CyanoDB 2.0 - On-line database of cyanobacterial genera. - World-wide electronic publication, Univ. of South Bohemia & Inst. of Botany AS CR, http://www.cyanodb.cz.Komárek, J., Kaštovský, J., Mareš, J. & Johansen, J.R. 2014. Taxonomic classification of cyanoprokaryotes (cyanobacterial genera) 2014, using a polyphasic approach. Preslia 86: 295–335,  (prístup 8. 9. 2021):
kmeň sinice (Cyanobacteria):
trieda sinice (Cyanobacteria):
rad Gloeobacterales
rad Thermostichales (opísaný v roku 2020)
rad Pseudanabaenales
rad Synechococcales
rad Oscillatoriales
rad Spirulinales
rad Pleurocapsales
rad Chroococcales
rad Chroococcidiopsidales
rad Nostocales- vrátane Stigonematales
Poradie radov je podľa .

Podľa AlgaeBase (prístup 2021) AlgaeBase :
kmeň sinice (Cyanobacteria):
trieda sinice (Cyanophyta):
viacero taxónov incertae sedis
podtrieda Gleobacterophycidae:
rad Gloeobacterales
rad Gloeomargaritales
rad Thermostichales - opísaný v roku 2020 Komárek et al.: Taxonomy of Synechococcus–like cyanobacteria 2020 
podtrieda Synchococcophycidae:
rad Synechococcales - vrátane Pseudanabaenales
podtrieda Oscillatoriophycidae:
rad Oscillatoriales
rad Spirulinales- staršie istý čas súčasť radu Chroococcales
rad Pleurocapsales- staršie istý čas súčasť radu Chroococcales
rad Chroococcales
rad Chroococcidiopsidales- staršie istý čas súčasť radu Chroococcales
podtrieda Nostophycidae
rad Nostocales - vrátane Stigonematales
Podobný systém uvádza Hoffmann-Komárek-Kaštovský 2005a Hoffmann, L., Komárek, J. and Kaštovský, J. (2005) System of Cyanoprokaryotes (Cyanobacteria)—State 2004. Algological Studies, 117, 95-115.  a Hoffmann-Komárek-Kaštovský 2005b (in: Komárek-Anagdostidis: Süßwasserflora von Mitteleuropa 2005)Hoffmann-Komárek-Kaštovský. In: Komárek-Anagdostidis: Süßwasserflora von Mitteleuropa 2005 .

Podľa Cavalier-Smith 2020 a 2002:
V roku 2020 uvádza autor takýto systém:Cavalier-Smith, T., Chao, E.EY. Multidomain ribosomal protein trees and the planctobacterial origin of neomura (eukaryotes, archaebacteria). Protoplasma 257, 621–753 (2020). https://doi.org/10.1007/s00709-019-01442-7
kmeň sinice (Cyanobacteria):
podkmeň Gloeobacteria 
trieda Gloeobacteria
podkmeň Phycobacteria
trieda Chroobacteria - t.j. to, čo sú v iných systémoch rady Pseudanabaenales, Synechococcales,Oscillatoriales, Spirulinales, Pleurocapsales, Chroococcales a Chroococcidiopsidales
trieda Hormogoneae - t.j. to, čo je v iných systémoch rad Nostocalas (vrátane Stigonematales)
Vo svojej staršej práci z roku 2002 tento autor uvádza rovnaký systém (s tým rozdielom, že namiesto názvu (pod)kmeň používa názov (pod)oddelenie) a uvádza aj rady: do triedy Gloebacteria patrí rad Gloeobacterales, do triedy Chroobacteria patria rady Chroococcales, Pleurocapsales a Oscillatoriales, a do triedy Hormogoneae patria rady Nostocales a Stigonemales.CAVALIER-SMITH, T. The neomuran origin of archaebacteria, the negibacterial root of the universal tree and bacterial megaclassification. In:  International Journal of Systematic and Evolutionary Microbiology Volume 52, Issue 1  

Podľa Ruggiero et al. 2015Ruggiero, M.A., Gordon, D.P., Orrell, T.M., Bailly, N., Bourgoin, T., Brusca, R.C., Cavalier-Smith, T., Guiry, M.D. & Kirk, P.M. 2015b. Correction: A Higher Level Classification of All Living Organisms. PLoS ONE 10 (6), 11 Jun 2015: 1-54 :
kmeň sinice (Cyanobacteria):
trieda Gloeobacteria
rad Gloeobacterales
trieda sinice (Cyanophyceae)
rad Pseudanabaenales
rad Synechococcales
rad Oscillatoriales
rad Chroococcales
rad Nostocales

Podľa 2. vydania Bergey's Manual of Systematic Bacteriology Vol. 1 (2001)http://tolweb.org/Cyanobacteria/2290:
kmeň sinice (Cyanobacteria):
trieda sinice (Cyanobacteria):
subsekcia I
subsekcia II
subsekcia III
subsekcia IV
subsekcia V

Systematika siníc v 90. rokoch 20. storočia a na začiatku 21. storočiaHoek, C. van den, Mann, D.G. and Jahns, H.M. (1995). Algae An Introduction to Phycology. Cambridge University Press, Cambridge. ISBN 0-521-30419-9.4. kapitola: Cyanobaktérie a riasy   :
kmeň/oddelenie sinice (Cyanobacteria/Cyanophyta):
trieda sinice (Cyanobacteria/Cyanophyceae):
 rad Chroococcales - vrátane prvozelených rias/prochlorofytov
 rad Pleurocapsales - niekedy zaraďovaný ako súčasť radu Chroococcales
 rad Oscillatoriales
 rad Nostocales 
 rad Stigonematales 
Charakteristiku týchto radov pozri v tomto článku vyššie.

Podľa 1. vydania Bergey's Manual of Systematic Bacteriology (1984-1989)Pozri zdroje uvedené v článku baktérie:
sekcia oxygénne fotosyntetizujúce baktérie:
 skupina cyanobaktérie:
 rad Chroococcales - vrátane toho, čo sa dnes označuje ako rady Gloeobacterales, Gloeomargaritales a Synechococcales
 rad Pleurocapsales  - vrátane toho, čo sa dnes označuje ako rad Chroococcidiopsidales
 rad Oscillatoriales - vrátane toho, čo sa dnes označuje ako rady Pseudanabaenales a Spirulinales
 rad Nostocales
 rad Stigonematales
 skupina a rad prvozelené riasy/prochlorofyty (Prochlorales)

Jednoduché tradičné delenie (podľa tvaru stielky)Sinice a prvozelené riasy - fotosyntetizujúce baktérie. In: Biopedia :
(oddelenie) sinice:
rad Chlorococcales v staršom zmysle (po slovensky kokálne sinice) - sem patria akékoľvek jednobunkové alebo kolóniové sinice 
rad Oscillatoriales v staršom zmysle (po slovensky vláknité sinice) - sem patria akékoľvek sinie tvoriace vlákna
Tieto rady (Chlorococcales a Oscillatoriales) nie sú zhodné so súčasnými radmi rovnakého mena, pretože súčasné rady sú definované na základe iných kritérií než tvar stielky. Prvozelené riasy/prochlorofyty tvoria v tomto systéme sesterský taxón siníc.

 Stavba tela 
 Tvar tela 
Sinice sú prokaryotické stielkaté organizmy. Ich veľkosť sa pohybuje od niekoľkých desatín mikrometra po niekoľko mikrometrov. Ich telo tvorí jednobunková stielka, z ktorej sa vyčleňujú dva základné typy: kokálna a vláknitá (trichálna). Kokálna stielka má guľovitý, vajcovitý alebo tyčinkovitý tvar, prípadne tvar guľového výseku. Tieto bunky sa môžu združovať do rôzne veľkých kolónií. Bunky sú jednojadrové alebo mnohojadrové, s pevnou bunkovou stenou. Nemajú nijaké bičíky umožňujúce pohyb, preto sa vo vode môžu pohybovať len pasívne.

Vláknitú stielku tvoria jednojadrové sinice pospájané do vlákien, ktoré môžu ale nemusia byť rozkonárené. Vo vlákne môu byť sinice usporiadané vo viacerých radoch. Vlákna sa môžu aktívne pohybovať po slize, ktorý produkujú, alebo rotáciou vlákien. Vo vláknach sa nachádzajú špecializované bunky heterocyty schopné viazať atmosférický dusík.

 Vnútorná stavba 
Sinice ako prokaryotické organizmy nemajú väčšinu organel typických pre eukaryotické organizmy (mitochondrie, chloroplasty...). Nemajú ani pravé jadro, ich DNA je spolu s ribozómami uložená v centrálnej časti bunky, v tzv. nukleoplazme. Ribozómy siníc sú menšie a ľahšie ako ribozómy prokaryotov. Nukleoplazmu obklopuje chromatoplazma, v ktorej sa nachádzajú tylakoidy. Na nich sú uložené fykobilizómy, ktoré obsahujú fotosyntetické farbivá. Chlorofyl teda nie je uložený v chloroplastoch, ako u eukaryotických organizmov. V bunkách sa tiež nachádzajú plynové mechúriky, ktoré sa združujú do plynových vakuol – aerotopov.

Vnútro bunky je chránené prakticky štyrmi samostatnými obalmi: cytoplazmatickou membránou, bunkovou stenou, kapsulou a slizom. Bunková stena je tvorená peptidoglykánom, ktorého vrstva je oveľa hrubšia ako u baktérií. Obaľuje ich slizová vrstva glykokalyx, pod ktorou je stavebná zložka z mureínu.

 Fotosyntetické farbivá 
U všetkých siníc je prítomný zelený chlorofyl a a najčastejšie c. Môžu však obsahovať aj chlorofyly b a d. Chlorofyl b sa našiel u prochlorofytov (Prochloron, Prochlorococcus, Prochlorothrix), chlorofyl c u niektorých zástupcov rodu Prochlorococcus a chlorofyl d sa zdá byť hlavným fotosyntetickým pigmentom u sinice Acaryochloris marina. Okrem chlorofylov obsahujú aj farbivá zo skupiny fykobilínov: červený fykoerytrín, modrý fykocyanín a alkofykocyanín. Obsahujú tiež karotenoidy (žlté, oranžové až červené farbivá).

 Zásobné látky 
Sinice obsahujú niekoľko typov zásobných látok:
 sinicový škrob = alfa-1,4-polyglukán
 cyanofycínové zrnká
 volutín

 Rozmnožovanie 
Sinice sa rozmnožujú väčšinou nepohlavne, pohlavný proces bol pozorovaný len experimentálne. Nepohlavne sa môžu rozmnožovať buď delením, alebo tvorbou beocytov – drobných guľatých útvarov. U vláknitých siníc sa oddeľujú časti vlákien, z ktorých dorastá nové vlákno. V nepriaznivých podmienkach tvoria hrubostenné útvary artrocyty (akinety), ktoré slúžia na prečkanie týchto podmienok.

 Ekológia 
Sinice žijú v sladkých, morských aj brakických vodách. Nachádzajú sa tiež na stanovištiach s vysokou vzdušnou vlhkosťou, v pôde (terestrické druhy; významná časť pôdnej biocenóza) a vo vlhkom dreve. Osídľujú aj extrémne stanovištia – ako jediné fototrofné organizmy sú schopné žiť v prostredí teplejšom, ako je 45 °C. Osídľujú horúce termálne pramene, kde tvoria nápadné svetlozelené, tmavozelené, niekedy modrasté až ružovkasté povlaky. Niektoré druhy znesú teplotu vody až 73 °C. Naopak iné sinice dokážu osídliť povrchové vrstvy snehu a ľadu. Zriedkavo, pri hromadnom rozvoji, dokážu sfarbiť sneh na modro (tzv. modrý sneh). 
V stojacich a mierne tečúcich vodách tvoria sinice dôležitú zložku fytoplanktónu a fytobentosu. Sinice sú významnými primárnymi producentami a je od nich závislých množstvo ďalších organizmov.  Planktónové druhy pri masovom premnožení tvoria vodný kvet, voľným okom viditeľný v podobe drobných zrnkovitých zhlukov (Microcystis, Gomphosphaeria, Anabea), krátkych ihlicovitých kolónií (Aphanizomenon) alebo vláken (Oscillatoria). "Vodný kvet" sa tvorí ako dôsledok zvýšenia obsahu organických a anorganických látok vo vode, najmä fosfátov. 
V planktóne tropických morí zapríčiňujú "vodný kvet" druhy rodu Trichodesmium. Tie tvoria červenkasté zväzky vláken, v dôsledku čoho je aj voda červená (odtiaľto dostalo Červené more svoj názov).
Na dne a litorálovej časti hlavne znečistených vodných tokov, nádrží, ale aj periodických vôd a kaluží, sa zase darí bentosovým vláknitým siniciam. Tvoria nápadné modrozelené až hnedočierne súvislé povlaky. Pri tvorbe kyslíka a iných plynov sa odtŕhajú od substrátu a plávajú na hladine v podove slizovitých chumáčov.
V čistých vodách zase obrastajú kamene a iný ponorený podklad (epilitické druhy). Niektoré druhy sú endolitické, to znamená, že prerastajú až pod povrch kameňov a skál, ktoré sú ponorené, alebo len príležitostne zmáčané.
Sinice môžu žiť v symbióze s inými rastlinami alebo s vodnými živočíchmi (napríklad prvokmi, hubkami, ježovkami, mäkkýšmi). Azda najznámejšia je symbióza s hýfami húb, s ktorými nielen sinice, ale aj niektoré riasy vytvárajú lišajníky.  Niektoré produkujú toxíny.

+ Nálezy fosílií siníc a rias v geologických dobách geologická doba epocha milión rokov prvé nálezy fosílií  štvrtohory  súčasná    pleistocén  1,8    treťohory  pliocén  5,5   miocén  25,0  Phaeophyceae eocén  53,5    paleocén  65,0    krieda    135,0  Chrysophyceae jura    191 – 205   Bacillariophyceae trias    235 – 245   perm    275 – 290    karbón    405 – 430   silúr    435 – 460  Dinophyceae, Charophyceae, Rodophyceae ordovik    500 – 530  Chlorophyceae kambrium    570 – 610   prekambrium    3700  Cyanophyceae

 Vznik a vývoj 
Sinice sa pravdepodobne vyvinuli z anaeróbnych fotosyntetizujúcich baktérií, ako sú dnešné purpurové baktérie či chlorobaktérie (Chloroflexi).
Najstaršie známe dôkazy o existencii siníc na Zemi v podobe fosílií sú staré 3,5 miliardy rokov a pochádzajú predovšetkým z formácie Apex Chert v Austrálii. Tieto prekambrijské nálezy tzv. stromatolitov možno predstavujú vôbec najstaršie nálezy bunkových organizmov. Niektoré štúdie však tvrdia, že tieto nálezy sú abiotického pôvodu a predstavujú len zložité štruktúry, ktoré vznikli devitrifikáciou horniny na báze uhlíku. Lepšie zachované fosílne nálezy siníc pochádzajú z obdobia medzi 2 – 0,9 miliardami rokov. Vzhľadom sú identické s dnešnými sinicami a pokiaľ je nejaká fosília zaradená do určitého súčasného rodu, pred daný rodový názov sa často dáva predpona „paleo“. Udává sa, že tieto sinice patria do radov Chroococcales a Oscillatoriales (pozri systematiku nižšie). Až do začiatku kambria (pred cca. 600 miliónmi rokov) boli sinice dominantnými organizmami na Zemi, a tento dlhý úsek geologickej histórie Zeme sa preto označuje ako „vek siníc“. V tomto období sa tiež vďaka siniciam postupne zvyšoval obsah kyslíka v atmosfére. Napriek dlhej evolučnej histórii siníc sa zdá, že sa vzhľad ich buniek takmer nezmenil, hoci ku genetickým zmenám dochádza. Táto teória môže byť označená ako stagnujúca evolúcia.

Plastidy, organely mnohých eukaryotických organizmov (predovšetkým rias a rastlín), v mnohých ohľadoch pripomínajú sinice. Podľa tzv. endosymbiotickej teórie, ktorá je podporená rôznymi štrukturálnymi a genetickými podobnosťami, sa plastidy vyvinuli zo sinic pohltených eukaryotickými bunkami.

 Referencie 

 Iné projekty 


 Externé odkazy 
 Informácie o siniciach - galéria a rodové rozdelenie (v slovenčine)
 Centrum pro cyanobakterie a jejich toxiny (CCT) - informácie o siniciach a ich toxínoch (v češtine)
 Oddělení sinice – Cyanobacteria - základné informácie o cyanobaktériách (v češtine) 
 Galéria druhov podľa jednotlivých rodov 
 Monitorovanie výskytu cyanobaktérií (siníc) na prírodnom kúpalisku
 Hindák F. & Hindíková A.: Diverzita cyanobaktérií a rias štrkoviskového jazera Štrkovec

 Zdroj 


Kategória:Autotrofné organizmy